%80tarainoko deskontuak, asteburu honetan Barakaldon izango den Stock Euskadi azokan | El Correo\nZurekin%80tarainoko deskontuak, asteburu honetan Barakaldon izango den Stock Euskadi azokan\nStock Euskadi azokaren iazko edizioa.\nAntolatzaileek azpimarratu dutenez, hiru egun haietan erakusketa azoka «iparraldeko outlet handien bihurtuko da»\nBihartik igandera arte ehun erakusketatik gora bilduko dira Barakaldoko BEC-en ospatuko den Stock Euskadi azokaren 14. edizioan. Hartan %80tarainoko deskontuak eskainiko dira hainbat arlotan, moda, osagarriak, oinetakoak, edertasuna, kirola, elektronika eta aisialdia, besteak beste.\nAntolatzaileek azpimarratu dutenez, hiru egun haietan erakusketa azoka «iparraldeko outlet handien bihurtuko da». Azoka 1 pabilioian kokatuko da eta bere ordutegia goizeko hamarretatik gaueko bederatziak artekoa izango da.\nAzokan egongo diren erakusketarien artean, aurten Privalia taldeak Stock Euskadin lehenengo aldiz hartuko du parte, 300 metro karratuko stand batekin. Gainera, erakusketak bereko aplikazioa estreinatu du. Bertan, berriak, ekitaldiak, eskaerak, berriak eta informazio interesgarriak ikus daitezke.\nHortaz aparte, asteburuan zehar, 200 euroko bost zozketa egongo dira egunero, bisitarien artean 3000 euro banatuko direlarik. Azokaren azken ediziora 38000 bisitari baino gehiago joan ziren eta asteburu hartan 11000 salmenta baino gehiago egin ziren.\nUrte bakoitzean, Stock Euskadik 3000 euro ematen ditu pertsona behartsuen alde lan egiten duen elkarteren batentzat. Aurten, laguntza Bilboko Esne Tantarentzat izango da. Honek 680 familia eta haien 1280 ume zaintzen eta laguntzen ditu. Francisco García azokaren zuzendaria pozik dago «txikienei laguntzeko, haiek oinarrizkoena behar dutelako».\nMindfulness tailerra, emakumeen osasuna babesteko, Arrigorriagan Aldundiak Leortza-Zekuianoko tunela berriztatuko du, Vasco-Navarro burdinbidearen bide berdean


FONOTEKAN: Zinema eta depresioa\nAste honetako pelikulek XXI. mendeko pandemietako bat isladatzen dute: depresioa.\nGetxoko azoka eta Irudika topaketa\nUdazkena bertako komikigintzari dagokionez beti izan ohi da oparoa. Alde batetik komiki lan berriak aurkezteko garaia izaten delako eta bestalde, azoka eta topaketa bereziak ere ugaritzen direlako.\nLiburutegiaren Eguna 2019\nMemoria eta Liburutegiak jardunaldiak bi saio mota izango ditu. Lekukoak helduentzako saio irekiak Tabakalerako Ubiken, Udal Liburutegian, San Telmo Museoko Liburutegian eta Koldo Mitxelena Kulturunean urriaren 22tik 26ra, eta liburutegietan adituentzako saio profesionala San Telmo Museoan urriaren 25ean.


Indarrak biderkatu, Pentsio Sistema Publiko baten alde - Uriola.eus\nuriola.eus 2020-01-10 16:31 Ekonomia-Lana Bilbo\nUrtarrilaren 30eko greba orokorra hizpide, Euskal Herriko Pentsiodunen Mugimenduak Estatuko herriei dei egin die Pentsio Sistema Publiko baten alde mobilizatzeko.\nAste honetan erregistratu dute sindikatuek ofizialki Urtarrilaren 30eko bizitza duinen aldeko greba orokorra Bilbon eta Iruñean.\nEuskal Herriko gizarte-mugimenduek eta sindikatu gehienek deitutako grebari babesa adierazi dio ere Euskal Herriko Pentsiodunen Mugimenduak. Data berezia da alegia, urtarrilaren 30a pentsiodunentzat, bi urte beteko baitira astelehenero kalera irten eta pentsio duinak, bidezkoak eta nahikoak eskatzen dituztenetik.\nMugimenduak azaldu duenaren arabera, "borondate politikoa" baino ez da behar orain arte egindako aldarrikapenak betetzeko. Hori horrela 2011ko eta 2013ko pentsio-erreformen alderdi erregresiboak indargabetzea eskatu dute berriz ere, baita pentsioen sistema publikoa eta honen finantzazioa bermatzea. Bestalde, adinekoentzako eta pentsiodunentzako bizi-baldintza duinak bermatu eta 1080 euroko gutxieneko pentsioa jasotzea ere beharrezkoa dela deritzote.\nHori dela eta, mobilizazioetan "jauzi kualitatiboa eman" eta pentsiodunez gain, emakumeak, gazteak, langileak, autonomoak ere borroka honetan inplikatu nahi izan dituzte, soldatak, fiskalitatea eta nola ez, pentsioak, "guztoi dagokizkigun kontuak baitira".\nHerriei urtarrilaren 30eko mobilizazio orokorrean parte hartzeko proposamena luzatu diete. Horrez gain, atxikipen eta iradokizunak jasotze aldera 2020mpeh@gmail.com posta elektronikoa zabaldu du Pentsionisten Mugimenduak.\nIrakurri Euskal Herriko Pentsionisten Mugimenduak irekitako gutuna


Kapitalismoa eta giza-harremanak | EIBZko liburutegia\nKapitalismoa eta giza-harremanak\nAlex Gurrutxaga / 2013-01-06 / 455 hitz\nEgilea: Itxaso Araque\nItsaso Araqueren lehen liburua da Damutzen ez direnak, XII. Augustin Zubikarai Beka lortuta argitaratua. Europako hiri banatan bizi diren Stuart, Andreas eta Naroaren inguruko gertaerak biltzen ditu nobelak; istorioak ez daude lotuta, hiru ipuin luze direla ere esan daiteke, baina hondoko gaia berbera da beti: pertsonen erlazioetan nola eragiten duen gizarte kapitalistak.\nGaur egungo erlazioak daude oinarrian, ahulak eta laburrak, zeinetan banakoek etekin egoistak bilatzen dituzten (ez kasualitatez, Houellebecq aipatzen da) diruak eta sexuak mugiturik: «Nik uste —dio Naroak— Merkatuko Legea gizarte-harreman guztietara hedatu dela» (205). Kapitalismoari begira, egiten dutenaz damutzen ez direnak ditu jopuntuan Araquek, maila sozialean gora egitea eta gero eta gehiago kobratzea beste helbururik ez dutenak: hor daude Berlingo eraikuntza enpresak, Lega Nordeko politikariak, Goldman Sachs bankua, eta haietan lanean ari den jendea, badakiena «arrakastarako bidean duintasuna oztopo bat baino ez dela» (122).\nEz gara ari, ordea, neoliberalismoaren kritika sinplista batez, ikuspegi dialektiko batez baizik. Hain zuzen, nobelaren alderdi sendoena errealitatearen konplexutasuna islatzeko eran dago; begirada jakintsu, zorrotz eta sendoa ageri du idazleak. Protagonistek jendilajea dute inguruan, hipokresia eta zekenkeria, eta eurak ere sistemaren parte dira ezinbestean: baina nola jokatzen dute? Oker jokatzean errua sistemari edo egoerari egoztea da aukera bat, eta bestea damutzea, errua norbere gain hartuta. Kinka hori bizi dute protagonistek, eta damua gizatasun keinu gisa ageri da, zorionerako eta askatasunerako lehen pauso gisa.\nFormalki fragmentarioa da nobela. Istorio bakoitzak du bere narratzailea eta horiek erabiltzen duten pertsona gramatikala ezberdina da. Gainera, kapitulu guztietan dago pertsonaia bakoitzari loturiko pasarte bana; esan behar da horrek ez duela irakurketa zailtzen, banaketa argia baita. Edonola ere, ez zait iruditu egitura horrek ezer ematen dionik istorio bakoitzari eta eztabaida daiteke nobela izaerarik eskaintzen duen. Beste alde batetik, showing deitzen denaren falta sumatu dut pertsonalki, alegia, narratzaileak Urlia klasista bat dela kontatzea baino gehiago, neronek ikustea haren portaeran halakoxea dela; potentzia filosofiko handia du testuak, baina narratzaileak gaia gure ordez murtxikatzen duen pasarteetan, irakurketa erraztu eta interpretazioari espazioa jaten zaio.\nEstiloa dela eta, hizkera dotorez idatzia dago nobela oro har. Zenbait atal deskribatzailetan estilo poetiko fina antzematen da, eta baita pasarte ironiko zenbaitetan ere («Deutsche Bank: 900 euroko larru-pasada», 203). Aldiz, elkarrizketatan sinesgarritasun arazoak daude: hizkerak ez dira bereizten, eta molde oso formala eta hanpatua du hainbat pertsonaiak lagunarte giroan (Andreasek, Antonellak, eta abar).\nEta kritika soziala funtsezkoa denez, azken ohar bat, irudi bailezake nobelaren irakurketa zaila edo gogorra dela: ez da hala, espazioak direla-eta. Ziurrenik eleberriak islatu nahi duenerako ez da beharrezkoa gertaera nagusiak Londresen, Berlinen eta Milanen kokatzea (unibertsaltasunaren aitzakiak ez du balio), baina horrek erabat baldintzatzen du nobela; izan ere, kritikaren objektuak kanpoan kokatzen direnez (Italia, Alemania eta Erresuma Batua gune neutroak dira guretzat), irakurlea ez da identifikatua sentitzen eta ezta deseroso ere.\nKategoria Berria egunkaria, Liburua, etiketak 2013, Berria, Damutzen ez direnak, Elkar, Itsaso Araque, Liburua by liburutegia. Gorde lotura.


2014ko urtarrilaren 20ko Euskal herriko Agintaritzaren Aldizkarian eman da argitara 2014ko ohiko proba-deialdietako informazioa jasotzen duen 2013ko abenduaren 20ko EBAZPENA.\nGaur eman dira argitara 2013ko bigarren deialdiko gaitasun-proben emaitzak.\nIKASBIL ataria eskukotik nahiz tabletatik bisitatzen duenak bere gailurako propio prestatutako gunea aurkituko du hemendik aurrera www.ikasbil.net helbidera jotzen duenean.\nAtera berri da Hizpide aldizkariaren 81. zenbakia; hain zuzen ere, 2013ko iraila-abendua lauhilabetekoari dagokiona.\n2012-13 ikasturtean HABEren euskara-mailak edo horien baliokideak gainditu dituzten ikasleei dirulaguntzak emateko ebazpena.\nBehin-behineko emaitzen aurkako erreklamazioak.\nAbenduaren 3an Euskararen Nazioarteko Eguna datorrela-eta, Eusko Jaurlaritzak #mundiala kanpaina ipini du martxan.\nLagun iezaguzu IKASBIL ataria hobetzen.\nAffichage des résultats 261 - 280 parmi 549.


«Euskal Herria independentea balitz, hobeto biziko ginateke» « Nabaizaleok / Iritzia\n«Euskal Herria independentea balitz, hobeto biziko ginateke»\nIñaki Gerenabarrena. EAJren Araba Buru Batzarreko presidentea\nKrisialdi egoera honetan burujabetzaren gaia mahai gainean jartzea gero eta garrantzitsuagoa dela uste du EAJko ABBko buruak, eta ekonomia aldetik «Espainian egotea» ez dela komenigarria iritzi dio.\nEAJko zenbait kide tartean harrapatu dituen ustezko ustelkeria kasuan EAJ ez dagoela nahastuta ziurtatu du Iñaki Gerenabarrenak (Gasteiz, 1962). Araba Buru Batzarraren egoitzan hartu du BERRIA.\nSumarioa oraindik sekretua izateak kalte egiten dio EAJri?\nBai, kalte handia egiten dio. Baina ez bakarrik EAJri, baita inputatuei ere, babesik gabe daudelako. Kalean eta hedabideetan epaitzen ari dira, eta oraindik ez dakigu zein delitu leporatzen dizkieten. Argi esan behar dut alderdia ez dagoela nahastuta ustezko ustelkeria kasuan. Gu prest gaude gure kontuak erakusteko, ez dugu ezer ezkutatzeko. EAJk ez du ezer egin, ez dago inolako aferatan sartuta; baina, auzia sekretua denez, ikaragarrizkoak bota dira gure kontra, eta iradoki da alderdiak baduela zerikusirik.\nInputatuak errugabeak direla uste duzu?\nInstrukzioan zer dagoen jakin arte inork ezin du esan errudunak edo errugabeak direnik. Errugabetasun printzipioa errespetatu behar da, eta espero dut denak errugabe jotzea.\nSalaketa anonimo batetik abiatu zen ikerketa. Atzean nor ote dagoen arrastorik bai?\nOrain arte zurrumurruak baino ez ditugu ezagutzen, eta ez dakigu ikerketa salaketa batetik abiatu den ala ez. Ez dakigu ezer, eta jakin nahi dugu.\nKalte egingo dio auzi honek EAJri udal eta foru hauteskundeetan?\nGu ez gaudela auzian nahastuta behin eta berriz esan dugu, baina alferrik, jende asko lehen orrialdeko tituluekin geratzen delako. Zama hau betiko eramango dute bai inputatuek eta bai alderdiak ere. Auziak irauten duenaren arabera, datorren hauteskundeetan zama berarekin egon gintezke. Ziur naiz inputatuak errugabe jota ere auziak kalte egingo digula eta hauteskundeetan zigorra jasoko dugula.\nAlderdi barruan zure postua arriskuan ikusi duzu?\nEz, inolaz ere ez. Inputatuak alderdi barruko pertsonak eta lagunak direnez, hedabide askok ni susmopean jarri nahi izan naute. Baina ni prest egon naiz Justiziaren aurrean deklaratzeko, gure kontuak garbi daudelako.\nEA gobernukidearekiko harremanak bideratuta daude?\nBai, noski. Bilera bat izan genuen, eta gauzak ongi daude.\nForu gobernua arriskuan egon zen duela bi hilabete. Orain ez, beraz.\nEz, orain ez.\nLegealdi zaila izaten ari da Arabako foru gobernuarentzat: zentsura mozioen mehatxua, Aralar gobernutik ateratzea, ustezko ustelkeria kasua… Indarrak geratzen zaizkizue legealdia amaitzeko?\nBai, bai, jakina.Askotan diot krisialdiak kudeatzeko aditu bilakatu naizela. Jaurlaritzan Nekazaritza sailburu izan nintzenean krisialdi askori aurre egin behar izan nien: behi eroen krisialdia, arrantza sektoreko erregaiena… Araba Buru Batzarrean sartu nintzenean Araban oposizioa kudeatzea egokitu zitzaidan, eta ostean, Diputazioa lortzea. Vital Kutxako kargua krisialdi larri baten erdian hartu nuen, eta ondoren ustezko ustelkeria kasua etorri da. Krisialdirik gabeko garairik ez dut ezagutu, beraz.\nUrtebete egin du Patxi Lopezek gobernuan. Zer iruditu zaizu?\nBalorazioa hiritar edo publizista gisa egitea nahi duzu? Publizista moduan bada, oso balorazio ona egingo dizut, arlo horretan primerako lana egin duelako Lopezek. Zoritxarrez, ez da euskal herritarrok behar duguna. Politika ekonomikoari erreparatuz gero, kudeaketa penagarria egin dute, eta ez dute neurri eraginkorrik hartu. Euskaran, hezkuntzan edota EITBn egin dituzten aldaketak hor daude. Herri moduan eramaten ari diren politika tamalgarria da. Zapaterok markatzen dien politika eta eredu bera eramaten ari dira hemen.\nEta nolakoa izan da EAJk oposizioan egindako lehen urtea?\nLegealdi hasieran, esan genuen behartuta geundela oposiziotik gobernatzera, eta horretan ari gara. Gai batzuk norabide egokian jartzen saiatu gara; esaterako, erakundeetako egonkortasuna bermatzeko akordioa sinatu genuen, uste dugulako krisialdian beharrezkoak direla halako akordioak. Baina argi dago gobernuaren norabide ideologikoa PPk zehazten duela eta guk ezin dugula bat egin horrekin.\nZein ondorio izan du erabakitzeko eskubidearen aldeko gehiengo soziala babes instituzionalik gabe geratzeak?\nErabaki eskubidearen aldeko gehiengo soziala hor dago, herri bat garelako. Eta Legebiltzarrean gehiengoa izango bagenu, politikaren norabidea bestelakoa litzateke. Esaterako, Gizarte Segurantzaren transferentziarekin hondatutako merkantzia saldu nahi digute, eta nik nahi dudana da hemengo diruak hemen kudeatzea. Erabaki eskubidearen alde gaudenok gehiengoa izango bagenu, beraz, halakoak ez lirateke gertatuko. Uste dut krisialdi egoera honetan autogobernu, independentzia edo burujabetasunaren gaia mahai gainean jartzea gero eta garrantzitsuagoa dela. Euskaldun moduan ez dut nahi espainiarrek kudeatzea nire pentsioaren dirua. Mesfidantza sortzen didate. Burujabetzaren alde nago, beti izan naiz independentista, eta ekonomia aldetik Espainian egotea ez da batere komenigarria. Euskal Herria independente balitz, hobeto biziko ginateke.\nErabaki eskubidearen alde zaudeten alderdien artean elkar ulertzea posible ikusten duzu?\nZerbait lortu beharko dugu, ez baitauka zentzurik hain zatikatuta egoteak. Zergatik gauden horrela? Nork bere buruari begiratu beharko dio. Elkar ulertze horretan beti izan da oztopo ETAren bortxakeria. ETA desagertuko balitz, herriari ez ezik, abertzaleoi ere mesede egingo liguke. Espero dut indarkeria desagertzen bada gauzak aldatzea. Ematen du zerbait gertatzen ari dela ezker abertzalearen barruan, baina erritmoak zeintzuk diren ez dakit, datorren hauteskundeetara iritsiko diren ez dakit… EAJ Alderdien Legearen aurka dago, baina, zoritxarrez, gaur egungo joko arauak dira. Ezker abertzalearekin elkar ulertzea lortzeko, ETAk desagertu behar du, argi eta garbi.\nPSE-PP aliantzari aurre egiteko abertzaleen arteko batasuna posible ikusten duzu?\nEz dut esango posible ez denik, baina momentu honetan ikusten dena da PSEk eta PPk akordio bat egin dutela eta iragarri dutela datorren hauteskundeetan aldaketa hori hobetuko dutela. Eta gu, bitartean, adar askotan habiak egiten gabiltza. Ez dut esaten posible ez denik, baina espainolek bidea eginda daukate, eta gu ez gara hasi ere egin.\nZein da EAJren apustua PSE eta PP ituna beste erakundeetara zabaldu ez dadin?\nAraban gobernua osatu genuen EA eta Aralarrekin, eta guk hauteskundeetan EArekin joateko proposamena egin genuen. Orain EA non dagoen ez dakit, baina elkar ulertu beharko genukeela argi daukat. Beste gauza bat da elkarrekin zerbait egitea. Uste dut bakoitza bere aldetik joatea dela une honetan errazena, eta gero aurrerantzean ikusiko dugu gai garen elkarrekin zerbait egiteko. Urtebete oso luzea da, eta gauza asko pasa daitezke.\nEzker abertzalearekin elkarlanean aritzea posible da?\nEz dut ikusten ezker abertzalearekiko lan komunik. Hitz egin bai, baina daukagun egoerarekin, eta ETAren indarkeriak jarraitzen badu, akordio politiko bat iristea ezinezkoa da.\nEzker abertzalearen apustua aurrerapausoa da?\nBai. Ematen du ezker abertzaleak eman dituen pausoak sendoak direla. Baikorra izan nahi dut. Urtebetetik hona aldaketa izugarria egon da. Gauzak mugitzen ari direla dirudi, baina noraino iritsiko den ikusteko dago.\nmayo 10, 2010 - Posted by\tnabaizaleokbi | Iñaki Gerenabarrena\t| Berria, burujabetza, EAJ-PNV, erabaki eskubidea. Ezker abertzalea, krisia, Patxi López gobernuan, ustelkeria


1942-1977 bitarteko demen, apostu, jaialdi eta erakustaldien datuak eskuragarri jartzen ari gara, segalarien, harrijasotzaileen, aizkolarien eta abarren elkarren arteko lehien aktak digitalizatuz eta euren datuak...\nEureka! Zientzia Museoan jarraituko dugu\nEureka! Zientzia Museoaren atelier eta bisita gidatuen ardura izango dugu laugarren urtez jarraian. Kulturaren hedapena oina duen egitasmoa garrantzitsu honen zati izatea handia da guretzat...\nXavier Alvarez de Eulate erakusketa Kutxa Boulevard Aretoan\nAzken ostegunean, azaroak 10ean, Kutxa Boulevard Aretoan Xavier Alvarez de Eulate erakusketa inauguratu genuen. Larraitz Arretxea eta Mikel Lertxundi izan dira erakusketaren komisarioak eta katalogoaren...\nEREITEN-ek ETORGAI programako proiektu batean, kultur enpresa moduan, parte hartzen du beste hainbat enpresa eta zentru teknologikoekin batera, kultur enpresak garapen teknologikoarekin bat egin eta...\nEREITENek bere bezero, kolaboratzaile, lagun eta kideei igortzen dien buletina jaso nahi baduzu, info@ereiten.com helbidean eskatu eta plazer handiz gure harpidetza-zerrendan sartuko zaitugu.


Marea gorriak Donostia konkistatu du hiru egunez\nHemen zaude:Hasiera»Kirola»Marea gorriak Donostia konkistatu du hiru egunez\n12 autobus, hamarnaka ibilgailu eta ehunka herritar. Horrela lortu du Ondarroak Kontxa gorriz jaztea. Ilusioa pizteak zaila dirudien honetan horize lortu du Ondarroa Arraun Elkarteak. Uretan ez da garaipenik lortu, baina lehorrean nagusi izan da Ondarroa. Talde baten atzean herri oso bat dagoenean zer nolako indartsua izan daitekeen erakutsi du gaur herriak Donostian. Eguenean gorri, duela astebete oso gorri eta gaur gorri-gorri.\nGaurko harrera mutilei, arlanpan. Gaur ere ondarrutarrak nagusi.\nArraun Elkarteko neskek ere ez dute hutsik egin gaur.\nKolore gorria izan da nagusi Donostian hiru estropadetan. Sailkapen estropadan hasi eta gaur arte apurka-apurka gorriz jantzi da Donostiako kai ingurua. Ru Ru Ru Ondarru! oihukatuz eta Amets egin abestuz arlanpa, Alde Zaharra, Aquarium ingurua eta arraun mundua konkistatu du Ondarroak. Marea gorria deitu diote. 23 urteren ostean dena merezi zuten Ondarroa Arraun Elkarteko kideek, hainbeste urtean beste hainbeste saiakera egin eta azkenean lortu da. Lehen zegoen ilusioa biderkatu egin da herrian. Baina ez soilik mutilen sailkapenarengatik, baita nesken lan bikainarengatik ere.\nIñaki Errasti entrenatzailea eta Nagore Badiola Kirol zinegotzia.\nArraunlari guztiak, Donostian. Argazkia: Ondarroako Kirolaren Leihoa\nZunbeltz Bedialauneta Ibaibarriaga alkateak eskerrak eman nahi dizkie ondarrutar guztiei zein Ondarroa Arraun Elkartea animatu duten guztiei, gure herriaren izena han eta hemen zabaldu, gure izaera erakutsi eta zelako herria garen jakitera ematearren. “Gutxitan ikusten da irabazlea ez den talde batek halako zalaparta sortu izana, baina argi dago bandera Ondarroara etorri ez bada ere, zaletuen artean aurten ondarrutarrak izan garela txapeldunak. Harro nago! Harro eta pozik! Eskerrik asko!”.\n[Abuztuak 29] Herriak arraunlariei Alde Zaharrean egindako ongi etorria.\nRu Ru Ru Ondarru!


MUSIKA 25Jarduera timeline | Timetoast timelines\nRagtimea (denbora urratua) pianorako musika estilo bat da, XIX. mendearen amaieran AEBn ezagun egin zena, europar musikari, Afrikako musikako elementuak nahastuz sortua. Melodia sinkopatuan, galdera-erantzun egituran eta blue noteen erabileran oinarritzen da. Musikagile nagusiak Scott Joplin, Jelli Roll Morton eta James P. Johnson izan ziren.\nRhythm and bluesa (laburtzeko, haren siglak erabiltzen dira: R&B) edo jumping music delakoa jazzetik, bluesetik eta gospeletik eratorritako musika genero bat da. Izen hori Jerry Wexlerrek sortu zuen, Ameriketako Estatu Batuetako Billboard aldizkariko kazetari batek. Aurreko estiloan, R&Bean oso ezagunak ziren, besteak beste, Chuck Berry eta Little Richard musikariak, baina oso zaila zuten irratsaioetara iristea.\nGospela (ingelesetik godspell, 'berri ona') kristau-musika mota bat da, jatorria Estatu Batuetako eliza afro-amerikarretan duena. Gospel tradizionala, hain zuzen, Estatu Batuetako eliza protestante afro-amerikarretan garatu zen. Gospelaren aurrekari nagusia espiritual beltza da. Sister Rosetta Tharperen grabazioek arrakasta handia izan zuten 1930eko eta 1940ko hamarkadetan.\nRock musika hainbat mugimendu politiko eta sozialen bideratzaile izan da: adibidez, Erresuma Batuko rocker eta mod mugimenduena eta San Frantziskon garatu zen hippy-kontrakulturarena. Rolling Stones izan ziren nagusiak Hainbat azpigenero ditu: blues rocka, folk rocka, country rocka, southern rocka, raga rocka eta jazz rocka. Protesta-abestiaren folk-iturritik edan du rockak, eta, askotan, arrazaren, sexuaren eta drogaren inguruko aktibismo politikoa ere lotu da musika estilo horrekin.\nBlues hitza 1862. urtean agertu zen idatziz, plantazioetako beltzen animoaz hitz egiteko. Afro-amerikar haien sentimenduak kantatzen zituzten. Garai hartan, askatasuna lortu berri zuten blues-musikari askok bizimodu berri bat hartu zuten: hoboing deitzen zioten bizitzeko estilo berri hari. Estilo horren lehen grabazioak emakumeek egindakoak dira: horien artean daude, adibidez, Mama Smith eta laguntzen zuen jazz-orkestra, bai eta Memphis Minie ere, gitarra lepoan harturik.\nAmeriketako Estatu Batuetako komunitate afro-amerikarrak sortu zuen, 1950eko hamarkadan eta 1960ko hamarkadaren hasieran. Gospelaren, Rhythm & Bluesaren eta jazzaren elementuak batzen ditu.Soul musikaren ezaugarri nagusiak erritmo itsaskorra, bakarlariaren eta koruaren arteko lkarrizketa eta inprobisazioa dira. 60ko hamarkadan, soul musika hedatzen hasia zen.\nPop musika XX. mendeko 50eko hamarkadan AEBn eta Erresuma Batuan sortutako musika mota bat da. Publiko zabalarentzat egina da, komertziala eta itsaskorra. Rocka baino leunagoa, melodiatsua eta errepikakorra da, eta hitzak, normalean, gai sinpleez mintzo dira, maitasunari buruz askotan. Ingelesezko popular music hitzetik datorkio izena, hau da, herri musika esan nahi du, eta kultura musikal apaleko jendearen musikatzat hartu izan da. Hala ere, denborarekin, galdu egin da esanahi negatibo hori.\nHard Rocka, 1960ko hamarkadan sortu zen, Rockaren azpigenero bat da. Honek, hitz bortitzak, gitarra elektriko distortsionatuak, baxu elektrikoak eta bateriak ditu ezaugarri nagusiak. Estilo hau, 5 taldeei esker sortu zen, Led Zeppelin, The Who, Deep Purple, Aerosmith, AC/DC eta Queen. Hurrengo urteetan musika estilo hau garatu egin zen, adibidez pop rockera edo glam metalera.\nReggaea 1960ko hamarkadan sortu zen.1970eko hamarkada reggae musikaren urrezko aroa izan zen, bai musikari eta bai eduki eta sentimenduei dagokienez ere. Musika jaioberri haren indarra geldiezina zen, eta mundu osora zabaldu zen, besteak beste Bob Marleyren moduko abeslari eta musikari apartei esker. Reggae musikak lotura estua du rastafarien erlijioarekin. Etorkizun hobe baten esperantzan sortu zen ska musika, alaia eta dantzagarria.\nRapa, Hip Hopa eta Mcinga\nAfro-amerikar eta hispanoamerikar komunitateek Bronxen (New York, AEB) 1960ko hamarkadaren bukaeran garatutako musika estilo bat da. Breakdancearekin, grafitiekin eta DJekin batera, hip-hop kulturaren zutarrietako bat da. Beltzen auzo marjinalen inguruan sorturiko musika da. Erritmo markatu baten gainean errezitaturiko eskaera eta kritika sozialez beteriko hitzak dira haren ezaugarri nagusietakoa. Abesten dutenei zeremonia-maisu, rap-kantari edo MC deitzen zaie.\nRock musika Rock gogorra baino gogorragoa. Heavya hasi zuten talde nagusiak Deep Purple, Led Zeppelin eta Black Sabbath izan ziren, 70eko hamarkadan. Haien hasierako kantak entzuterakoan, nabari da rock-and-rollaren eta bluesaren eragina zutela. Heavy metaleko talderik tipikoena honako hauek osatzen dute: bateria, baxua, erritmo-gitarra, gitarra nagusia eta abeslaria (instrumentu-jotzailea izan zein ez).\n1970eko hamarkadan agertu zen musika estilo bat da. Musika estilo bat izateaz gain, stablishmentaren kontra jotzea helburu duen kultur mugimendu bat ere bada. Diskoaren soinu ekoitziegiaren eta rock progesiboaren saldukeriaren aurka sortu zen punka.\n1970eko hamarkadan jaio zen, AEBko eta Kanadako diskoteketan, eta rhythm and blues, funk, soul eta musika psikodeliko generoak nahastuta sortu zen. Hamarkada hartako amaiera aldean izan zuen urrezko garaia. Disko musikaren sorlekua eta berezko giroa diskotekak dira, eta batez ere dantzan oinarritua dago: hortik haren izena.\nIngalaterran, punketik post-punka etorri zen. New wave ere esaten zaio, eta post-punka ausartagoa eta artistikoagoa zen. Beste talde batzuek (besteak beste Duran Duran, Eurythmics, The Police eta The Pretenders), new wavean hasita, ibilbide luzea eta arrakastatsua erdietsi zuten. Sintetizadorea izan zen garai hartako jogailu nagusia, eta talde batzuentzat, bakarra.\nAlternative musika (musika alternatiboa) 1980ko hamarkadaren hasieran sortu zen, musika-joera nagusitik kanpo geratzen ziren taldeak sailkatzeko. Alternative labela zeukaten taldeak ez ziren irrati nagusietan entzuteko errazak. Hamarkada hartako talde garrantzitsu batzuk R.E.M, Sonic Youth eta The Cure izan ziren, besteak beste. Diskoetxe independenteetara mugatuta, underground musika-joera ederra sortu zen, irrati eta aldizkari independenteei eta ahoz ahoko berriei esker.\n1980ko hamarkadaren bukaerarako, hard rocka eta glam metala nagusitzen ziren rock irratietan. MTV sortu zen, eta, haren bidez, estiloa edukia baino garrantzitsuagoa zelako pertzepzioa zabaldu zen. Horrekin gustura ez, eta musikari gazteek glam metalaren eta arena rockaren kontra jo zuten, amorruak eragindako musika sortuz. Punkak eta garage rockak eragin handia izan zuten Nirvana, Perl Jam eta Alice in Chainsen gisako grunge taldeetan.


Echoko aranera joan ginen Arraun Eskolako lagunekin\n11 eta 18 urte arteko 16 neska-mutilek eta 6 begiralek osatu genuen taldea, guztira 22 lagunekoa, eta ederki ibili ginen Pirinioetako bazterrak ezagutzen, lagun giroan. Maiatzaren 13 eta 14ko asteb...\nEchoko haranera joan ginen Arraun Eskolako lagunekin\nGipuzkoako pala txapelketan jokatzen hasi dira Iñaki eta Jurdan\nGipuzkoako Kirol Egokituko Federazioak antolatzen duen pala txapelketan jokatzen hasi dira Berdin-Berdinak elkarteko bi kide: Iñaki amasarra eta Jurdan zestoarra (ikusi goiko argazkia). Lehiaketa a...\nLankorpe SL da Berdin-Berdinak elkartearen babesle berria\nBerdin-Berdinak elkarteak akordio bat lortu du Lankorpe SLrekin eta, aurrerantzean, arte grafikoetako enpresa horrek babestu eta lagunduko du gure elkartea. Babesletza hau lortu izana oso berri poz...\nBerriro martxan dago Berdin-Berdinak elkarteko pilota inklusiboko taldea\nBerdin-Berdinak elkarteko pilota taldea berriro hasi da martxan, kide berriekin indartu eta gero. Taldea geldirik egon da hilabete batez, baja batzuk izan zituelako eta, azkenerako, bi pilotari bak...\nIgeriketa inklusiboko taldea martxa onean ari da denboraldi honetan\nBerdin-Berdinak elkarteak antolatutako igeriketa inklusiboko taldeak martxa ona hartu du aurten eta igerilariak gogoz ari dira entrenatzen. Igerilari bakoitzak astean bitan egiten du entrenamendua,...\nBoluntario bila dabil Berdin-Berdinak elkartea\nBerdin-Berdinak kirol inklusiboko elkarteak BERDINDUZ programa jarri zuen martxan Orion 2016ko urrian, Udalaren eta LaCaixaren laguntzarekin. Orion haur eta gaztetxo ugari daude, desgaitasun fisiko...\nAlicia Figueroa: “Kirolak gizartea balioetan hezteko bidea izan behar du”\nAlicia Figueroa, Gipuzkoako Kirol Egokituko Federazioko zuzendaria. (Argazkia: Aiora Larrañaga. Urola Kostako Hitza) Alicia Figueroa Gipuzkoako Kirol Egokituko Federazioko zuzendaria da eta, horrez...\nMiren Salsamendi: “Urritasun egoera bat bizi duenak garatuagoak izaten ditu beste gaitasun batzuk”\nMiren Salsamendi, Berdin-Berdinak elkarteko presidentea (Argazkia: Karkara aldizkaria) Karkara aldizkariak elkarrizketa egin dio Berdin-Berdinak kirol elkarteko presidente Miren Salsamendiri, Gipuz...\nSentsibilizazio-saio ederra LH6 mailako ikasleentzat\nGaur arratsaldean egindako sentsibilizazio saioa arrakastatsua izan da eta LH6ko gaztetxoek ederki pasa dute Berdin-Berdinak elkarteak eta Gipuzkoako Kirol Egokituko Federazioak kiroldegiko pistan ...\nBerdin-Berdinak elkarteak eta Kirol Egokituko Federazioak sentsibilizazio-saio bat antolatu dute Orion otsailaren 14an\n2017 ots 09\nGipuzkoako Kirol Egokituko Federazioak eta Berdin-Berdinak elkarteak antolatuta eta Orioko Udalak lagunduta, sentsibilizazio-saio bat egingo da Karela kiroldegian, LH6 mailako ikasleei zuzenduta. S...\nPilota inklusiboko taldea indartu nahi du Berdin-Berdinak elkarteak\nBerdin-Berdinak taldeak pilota inklusiboko talde bat dauka, azken urteotan lanean aritu dena. Talde hori astean behin juntatzen da, larunbat goizetan, ordu eta erdiz entrenatzeko eta pilotan jokatz...


Zure autoa hondatu baino lehen konponduko duten tailerrak | Joerak • barrixe\nZure autoa hondatu baino lehen konponduko duten ...\nMekanikariak autoarekin konektatuko dira denbora errealean, teknologia berrien bidez urruneko diagnostikoa egingo diote bere egoera jakiteko eta matxurak aurreikusi ahal izango dituzte.\nKonponketa-tailerrak asko aldatu dira azken 30 urteotan, ikusi baitzuten nola iritsi ziren lehen osziloskopioak (seinale elektronikoak neurtzeko eta bistaratzeko tresna) eta klik bakarrean matxurak detektatzen dituzten konputu-sistemak.\nOrain, betiko tailerrak motorrak berotzen ari dira garai berri bati harrera egiteko. Bide berriak ireki dira urruneko diagnostiko-tresnekin, ibilgailuen kudeaketa telematikoarekin eta matxurei aurrea hartzen dieten sistema prediktiboekin. Eta horiekin batera iritsi dira Big data eta Gauzen Internetekin lotutako konponbideak, informazioa lainoan biltegiratzeko aukera, AAdun aplikazioak eta 3D inprimagailuekin ordezko piezak fabrikatzeko aukera. Laburbilduz: txapa eta pintura bere burua derrigor berrasmatu behar duen sektore batentzat.


Videona, zuzeneko efektuak dituen doako bideokamera Androidea\nOrain dela une bat gure aisialdian jolasteko jolas aproposa gomendatu badut, batez ere uda honetan pentsatuz, orain bideokamera aplikazio batekin nator, doako bideokamera zuzeneko efektuekin udako opor hurbilen oroitzapen horiek grabatzeko ezinbesteko aplikazioa bihurtuko dena.\nDoako Google Play dendan zuzenean aurki dezakegun bideokamera aplikazio hau, lau aldeetatik sinpletasuna ematen duen aplikazioa da, baina maitasun handiz diseinatuta dagoela ere nabaritzen da, zerbait buruz esan dezakegu. zer da bera kalitate handiko bideoak grabatzeko bideokamera aplikazioa da.\nOso ondo kontatzen dizudan aplikazioa eta hori ziur aski, topo egin bezain laster, udako ekipajeen zati bat izango daOporretara joaten zarenean edo zure bizilekuan geratzen bazara, oso hurbil dauden arren, oso gutxi dakizun leku horiek ezagutzen badituzu, lehen aipatu dudan bezala, lor dezakegun aplikazioa da. Google Play Store-tik zuzenean lerro hauen azpian uzten dudan estekan klik eginda.\n1 Deskargatu Videona- Doako bideo editorea Google Play dendatik\n2 Videonak eskaintzen digun guztia, oporretan hartuko duzun aplikazioa\n3 Videonak fotograma eta iragazki hauek ditu denbora errealean eta guztiz doan aplikatzeko\nDeskargatu Videona- Doako bideo editorea Google Play dendatik\nVideona - Bideo editorea\ngaratzailea: Bideo Sare Sozialak\nVideonak eskaintzen digun guztia, oporretan hartuko duzun aplikazioa\nBideoa, horrela deitzen zaio sentsazio horri doako bideokamera zuzeneko efektuekin, doako bertsiotik eta ordainketarik gabeko bertsiotik eskaintzen digu, 1080 pixeleko kalitatea arteko bideoak grabatzeko aukera inolako denbora mugarik gabe. Aplikazioarekin sortutako bideoaren beheko ezkerraldean dagoen marka bat da Videonarekin sortutako bideo hauetan sartuko den gauza bakarra.\nEgia esan, oso prezio txikia edo urritasuna izan behar dugu kalitate handiko zuzeneko bideoak grabatzeko gai izatea eta, aldi berean, zuzeneko efektuak denbora errealean gehitzeko aukera izatea.\nAplikazioaren kamera interfaze atsegin eta landutik, kamera interfazea diseinu oso-oso ederra, dotorea eta funtzionala duena, doako bideokamera aplikazio honek zuzeneko efektuekin eskaintzen dituen funtzionalitate guztiak kontrolatu ahal izango ditugu.\nMarkoa eta aplikatu beharreko efektua hautatuta, zuzenean eta denbora errealean ikus ditzakegun efektuak eta fotogramak, eta gure Android-en pantailaren eskuinean agertzen den botoi gorri handian klik eginez, aplikazioa grabatzen hasiko da aipatutako efektuak eta fotogramak aplikatuz eta, onena, grabazio beretik abiatuko garela da. aldatu markoa edo efektua bideoa nahi beste aldiz moztu edo gelditu beharrik izan gabe eta egokitzat jotzen duguna.\nVideonak fotograma eta iragazki hauek ditu denbora errealean eta guztiz doan aplikatzeko\nBideonak eskaintzen dizkigun iragazkiak eta fotogramak doakoak dira eta aldian-aldian eguneratzen dira. Beraz, hauek ditugu markoak hainbat alditan eta motibo desberdinekin:\nBezain laster zuzenean aplikatu ditzakegun efektuak edo iragazkiak grabazioan zehar edozein unetan aldatu ditzakegu grabatzeari utzi gabe, berdin zerbitzatzen gaitu:\nAplikazioaren barneko ezarpenei dagokienez, hain sinpleak dira, bideoaren kalitatea hautatzeko aukera ematen digute eta, nire kasuan, hauen artean aukeratzea ematen dit HD bereizmena eta FullHD bereizmena, aukeratu beharreko bideo grabazioaren kalitateaz gain ona, oso ona eta kalitate bikaina.\nZalantzarik gabe, Espainian pairatzen ari garen uda bero hau igarotzera joango zaizun kalitatezko aplikazioa.\nArtikuluaren bide osoa: Androidea » Android aplikazioak » Videona, zuzeneko efektuak dituen doako bideokamera\nMinecraft: Story Mode 2. denboraldia, orain eskuragarri dago Play Store dendan


Azaroak 25: Emakumeenganako indarkeriaren aurkako eguna - Kurutziaga Ikastola\n25 azaroa, 2021\t| Albisteak, DBH, HH, Ikastola, LH\nPasa den asteko astelehenean, hainbat irudi deigarri agertu ziren ikastolako karrajuetatik; irudi horietan indarkeria egoera desberdinak agertzen ziren. Ikasle eta irakasleak zoritxarrez egunerokotasunean gertatzen diren eta hain agerikoak ez diren indarkeria egoerari buruz hausnartzen jarri gaituzte irudi horiek.\nGeroago, orma irudi horien ondoan, ikasle eta irakasleak mezuak idaztera gonbite egiten zuten orri zuriak eta boligrafoak agertu ziren. Egun batzuren bueltan, orri zuriok indarkeriazko jokabideen kontrako eta tratu onen aldeko mezuz bete ziren.\nMezu hauek guztiek hausnarketa sakonagoetarako bideak ireki dizkigute. Berriz ere agerian utziz, indarkeria matxista sarritan oharkabean pasatu arren, gure inguruan dagoela eta erabateko garrantzia hartzen duela egoera hauek identifikatzea beraiekin amaitu ahal izateko.\n← Multikirolak: Saskibaloia\nHH5: Olentzeroren etxera bisita →


La Galería / Donostia-Gipuzkoa / Non-nahi Lo123\nTurismo-lizentziaren Kodea: HSS00579\nHotel dotore hau Ondarretako hondartzaren aurreko itsas pasealekuko XIX. mendeko Frantziako eraikin batean dago.\nKafetegia du eta Kontxako badiari bista bikainak eskaintzen dizkio.\nHotelaren gela guztiek artista ezberdinengan inspiratutako dekorazio esklusiboa dute. Gainera, guztiek antzinako altzariak eta artelanak dituzte.\nAire girotua, doako Wi-Fi konexioa, pantaila lauko telebista, edaritegia eta bainugela pribatua dituzte.\nHotelak Donostiari buruzko informazio turistikoa eta bizikletak alokatzeko zerbitzua eskaintzen ditu.


Sareen Sareak Covid-19ren eragin sozialari aurre egiteko estrategia aurkeztu du – OVES-GEEB\nGizarte Ekonomiaren Atlasa\nEuskal Gizarte Ekonomia\nGizarte Ekonomiaren Egoera\nSareen Sareak Covid-19ren eragin sozialari aurre egiteko estrategia aurkeztu du\n30 azaroa, 2020 | Kategoriarik gabe\nUneko orria Sareen Sareak Covid-19ren eragin sozialari aurre e...\nKrisiaren aurrean sektoreak duen funtsezko eginkizuna aitortzea eta haren ekarpen soziala indartuko duten finantzaketa-neurri osagarriak aldarrikatzen dute erakundeek.\nSareen Sareak proposamen estrategikoak biltzen dituen dokumentu bat aurkeztu du, Covid-19ren krisiak Euskadiko erakunde sozialetan sortutako ondorioei aurre egiteko helburuarekin.\nDokumentu hori Eusko Jaurlaritzari, Beatriz Artolazabal Berdintasun, Justizia eta Gizarte politiketako sailburuaren bitartez eta Eusko Legebiltzarreko alderdi politikoen ordezkariei bidali diete, pandemiaren eragin sozialari erantzuteko proposamenak helarazteko.\nHirugarren Sektore Sozialak ezinbesteko zerbitzuak ematen ditu eta pertsona zaurgarrienak babesten ditu. Euskadiko erakunde sozialek lan handia eta funtsezkoa egiten dute gizarte-ongizatea garatzeko eta sektore hau funtsezkoa eta ordezkaezina da, botere publikoei pandemiaren ondorio negatiboak murrizten laguntzen baitie. Betetzen duten lana ezinbestekoa da, baina baliabideak behar dituzte segurtasun osoz egiten jarraitzeko.\nEstrategiak agerian uzten du Covid-19ren krisiak Euskadiko Hirugarren Sektore Sozialeko erakundeetan izan duen eragina. Erakundeek aldaketa handiei aurre egin behar izan dizkiete euren zerbitzu eta jardueretan. Izan ere, pandemia hasi zenetik zerbitzu berriak sortu, itxi edo egokitu behar izan dituzte erakunde askok.\nPandemiak hartzaileengan izan dituen ondorio negatiboak ere jasotzen ditu dokumentuak. Konfinamenduaren ondoriozko arazoak, baliabide ekonomikoen faltarekin lotutakoekin batera, bereziki pertsona zaurgarrienei eragin dietenak.\nHorregatik guztiagatik, pandemiaren eragin sozioekonomikoa konpontzeko proposamen sorta bat aurkeztu dute. Ezinbestekoa da oinarri sendo bat finkatzea gizarte-ekimeneko erakundeentzat, etorkizuneko egitura ekonomiko egonkorra eta nahikoa ahalbidetzeko eta berme guztiekin milaka pertsona artatzen jarraitzeko.\nHirugarren Sektore Sozialak Eusko Jaurlaritzari helarazi dizkion eskaeren artean, honako hauek nabarmentzen dira: erakundeei krisiari erantzuteko behar dituzten baliabideak ematea, sektore soziala pandemiaren kudeaketan funtsezko zerbitzu gisa aitortzea eta gobernantzako maila guztiekin elkarrizketa zibilerako konpromisoa hartzea (autonomia, foru zein udal mailetan).\nIturria: Sareen Sarea\n« Gizarte Ekonomiaren inguruko azaroko argitalpenak\nHasi da Ekonomia Solidarioaren azoka birtuala! »\nCarlos Santamaria zentroa Elhuyar Plaza, 2\nA-6 bulegoa 20018, Donostia\nTel: 943 01 74 62\nOnartu harpidetza zure emailean.\nDatu babes politika


Ispasterko Udala - Historia\nPopulaketaren arrastorik zaharrenak Kobeaga I eta IIko aztarnategietan, oraindik aztertu ez den Utiagako haitzuloan, Solarte auzoan kokatuta dagoen Iperratxeko Jentilkoba haitzuloan eta Artikas auzoan kokatuta dagoen Otoiko Jentilkoba haitzuloan bilatu ziren. Hala ere, garrantzitsuenak lehenengo biak dira, izan ere Kobeaga IIn aurkitu ziren Ispasterko aztarnarik zaharrenak. Bertan arrantzale mesolitikoak kokatu ziren, gutxi gorabehera k.a. 3.500 urteen inguruan.\nKobeaga I haitzuloan hezurrez egindako apaingarri eta zeramika hondakin asko aurkitu ziren, kanpai formako edalontzien zatiak barne. Nahiz eta noizkoak diren ez jakin, uste da Brontze Arokoak direla.\n1334. urtean Alfonso XI.ak Amoroto, Ispaster, Gardata eta Asumendiko monteroen hamarrenak Lekeitioko elizari itzultzeko eman zuen agindura arte, ez da historian Ispasterrik aipatu.\nSarritan Ispasterrrek, eleizalde bezala, alboko herria den Lekeitiorekin auziak izan zituen, Bizkaiko gainerako herriek izan zuten bezala.\nHala ere, epealdi honetan, Oinaztar eta Ganboatarren arteko banderizoen borroka izan zen aipagarriena, jaurerriaren bizitza asko aldatu baitzuen.\nBeronek bi urte iraun zituen eta gogortasun handikoa izan zen, eta Ispasterrek, herri mailan, Oinaztarren alde egin zuen, beraien burua Adan de Yarza leinua baitzen, Zubieta jauregiko jauna.\nBorroken aldi honen bukaera, Enrike IV.ak 1457 urte inguruan hasi eta Errege Katolikoek 1492. urtean amaitu zen banderizoen aurkako borrokak markatu zuen.\nAro modernoa eta garaikiadea\nAro hauetako biztanleria aztertuz gero, ikus ditzakegu hazkunde eta atzeraldi aldiak txandakatzen direla. Azken hauek uzta txarren, izurriteen eta guden ondorio zuzena izango direlarik. Guzti honen ondorioz, XX. mendera arte biztanleriaren hazkundea ez zen egonkorra izan.\nIspaster elizatea zenez, bertako biztanleak, nagusiki, nekazaritzan, abeltzantzan eta neurri txikiago batean arrantzan jarduten zuten; azken hau batez ere Lekeitioko herriarekin lotuta. XVII. mendeko lehen hamarkadetan artoaren laborantzarekin hasi ziren, eta oso garrantzitsua izan zen (Ispasterren egin zen laborantzaren lehenengo berria 1614. urtekoa da).\nArtoa landatzearen garapenarekin erlazionatuta, ehokuntzaren gorakada aipatu behar da, izan ere 1630. urtean Ispasterrek lau errota izatera heldu baitzen. Gainera, elizatearen lurretan, Bizkaiko jaurerriak eduki zuten adibide urritako bat eraiki zen hurrengo mendean: Aixederreko errota, 1728-1729 urteen bitartean eraikia eta gaur egun zutik dagoena.\nEgun, Ispasterrek nekazaritza eta abeltzantzareko bokazioaren ondare zuzena den fisonomia gordetzen du, eta berau bereizgarria izan da mendeetan zehar. Industri-jardueraren eragina Onduvisa eta Lealde kooperatibaren agerpenarekin hasi da, eta azkenik, turismoak udalerriak dituen baliabide natural aberatsen ustiapen modu berri bat eskaintzen digu.


Inposizioaren plaza - - euskalerriairratia.eus\nIker Tubia 2022-01-27 13:11\nGure hirian hainbeste mintzo dira inposizioaz, plaza bat ere mereziko lukeela: Inposizioaren plaza. Enrique Mayari bikain irudituko litzaioke. Hala ere, berak bestela eginen luke: 'plaza de la Imposición plaza'. Ez da deus berririk; bi legealdi atzerago hala egiten zuen ere. Gogoratu 'paseo 25 de Noviembre pasealekua' hura.\nAzkena, Baluarte dagoen plazan egin du. Ezin izan dio inposizio bikoitzari eutsi: izena eta hizkuntza. Aurrerantzean, plaka batek gogoraraziko digu hura 'plaza de la Constitución plaza' dela. Inposizioaz ari direlarik, hara jo genezake, Inposizioaren plazara. Plakaren aurrean paratu, eta pentsatu: Inposizioa, zer da? Inposizioa, zu zara.


Ben Hill konderria (Georgia) - Wikipedia, entziklopedia askea.\nBen Hill konderria (Georgia)\nBen Hill konderria\nBen Hill konderriaren kokapena AEBtan\n31° 46′ N, 83° 13′ W / 31.76°N,83.22°W / 31.76; -83.22Koordenatuak: 31° 46′ N, 83° 13′ W / 31.76°N,83.22°W / 31.76; -83.22\n647,81 km2 (%98.51)\n9,81 km2 (%1.49)\nBen Hill konderria (ingelesez: Ben Hill County) Georgiako konderri bat da, Ameriketako Estatu Batuetan. Hiriburua Fitzgerald da. 2010eko zentsuaren arabera 17.634 biztanle zituen, Ben Hill kilometro koadroko azaleran.\nBen Hill konderriak 657,62 kilometro koadro ditu. Horietatik 9,81 ura dira. Beste 647,81 lurra dira. Biztanleria dentsitatea 0,04 da.\n2010eko zentsoan bizi ziren 17.634 pertsonetatik 11.190 txuriak edo hispanoak dira. Horietatik hispano edo latino kategorian 1.026 dira. 6.087 beltzak edo afroamerikarrak. 47 amerikar natiboak ziren eta 2 Hawaii edo Pazifikoko irletako natiboak. 120 asiarrak ziren. Bestelako arraza bat kategorian 15 biztanle daude. Bukatzeko euren burua arraza bat baino gehiagotan 173 pertsonek kokatzen zuten.\nMultimedia: Ben Hill County, Georgia


oroitzapenak – Ikasle eta irakasle\nAste Santuan gaude bete-betean. Nahiz eta agian, Peli Huicik bere blogean adierazitakoari jarraikiz, “Santu” hori parentesi artean jarri beharko genukeen, urte gutxiren buruan egoera oso bestelakoa delako.\nPertsonen mugimenduak ugari ei dira, baita egunotan ere. Esate baterako, Bilbo bilbotarrez hustu egiten den bitartean, kanpotik etorritakoez beteta egongo omen da (eta hala espero, turismoa diru-iturri garrantzitsu bilakatzen ari zaigulako, ezta?) Dena den ez naiz gentrifikazioaz edo turismofobiaz arituko gaurkoan. Ohitura aldaketei buruz baizik.\nGarai batean (eta ez da oso denbora luzea pasatu) ia erabatekoa zen deskonexioa: telefonoz edo ematen zizuten berriren bat, eta garrantzitsua bazen. Egunkari bidez hurbileko berriak jaso nahi izatekotan (gustuko kirol-taldearenak, esaterako), ez zegoen beti aukera errazik eta nik ikusia dut Mediterraneo itsasoaren inguruko tokietan aurreko eguneko egunkaria erostea zela ohikoa, hala heltzen baitzen (eta kostako edizioa gainera; azken hau ez dakit txantxetakoa ez ote zen). Irakurle sutsuren baten kasuan jakin badakit etxean kanpoan egon bitarteko egunkariak gordetzen zizkiotela, bueltan denak irakurri ahal izateko.\nEgun, aldiz, Interneteko lotura da gakoa. Datu nahikoa izatea edo wifi lotura. Hala, nahi dugun egunkaria irakurriko dugu, ohiko irratiari ez diogu muzik egin beharko, telebista-katea hautatzeko modua izango dugu eta nahierara ikustekoa gainera, gizarte-sareetan murgilduta segituko dugu ohitura badugu… Ondorioz, parentesia izango da gehienez izango duguna, jauzi nabarmenik gabe, “mundu zibilizatutik” alde egiten ez badugu behintzat. Horrela egotea zibilizatua baldin bada, jakina.\nPosted on 2019/04/20 2019/04/20 Categories bizipenak, iritziak, oroitzapenak2 Comments on Parentesiak eta jauziak


Iñigo Martinezen aurrekoak, Athletic-en zein Realean aritutako jokalariak\nIñigo Martinez zerrenda luze baten azkena bilakatu da. Aurretik, hainbat izan dira Realean zein Athletic-en aritu direnak, baita bi taldeetako aulkian eseri diren entrenatzaileak.\nBesteak beste, Loren, Joseba Etxeberria, Lutxo Iturrino, Maite Lizaso, Irene Paredes, Andoni Imaz, Xabi Castillo, Izaskun Leoz, Naiara Beristain, David Villabona, Manu Lareo, Bixente Biurrun, Ainhoa Vicente Moraza edo Iban Zubiaurre. Entrenatzaileei dagokionez, badira ere bi aulkitxoetan eserik direnak, Clemente, Irureta, Artigas edo Iriondo bezala.\nHARROBIA: Xabier Etxeitarekin, bizitzaz eta futbolaz\nZornotzarrak bi urtetarako luzatu du kontratua Athletic-ekin eta Beñat Zarrabeitia lankideak berarekin egoteko beta izan du. Etxeitak, talde zuri-gorrian duen rolaz, bere bilakaera pertsonalez, bizitzaz, erabakitzeko eskubideaz edo literaturaz aritu da. Horrekin batera, Ibon Urrengoetxea "Urren"-entzat, oroitzapen sentikorra izan du.\nAURRERAPENA: Xabi Etxeitari elkarrizketa\nBeñat Zarrabeitia lankideak Xabi Etxeita Athletic-eko jokalaria elkarrizketatu du. Zornotzarrak kontratua berritu du talde zuri-gorriarekin eta berarekin hainbat gai izan ditugu hizpide: Athletic-en egoera, bere bilakaera, erabakitzeko eskubidea, literatura edo Ibon Urrengoetxearen memoria.\nHARROBIA: Athletic-ek mendean hartu zuen Alaves\nUrte berriarekin batera, Liga itzuli da euskal taldeentzat. San Mamesen, lehoiak babazorroak baino gehiago izan ziren. Kanariar Uharteetan, Eibarrek bolada onari eutsi zion eta azken 21 puntutatik 19 eskuratu ditu. Realean, aldiz, krisi zantzuak Leganesen galdu ostean. Iberdrola Ligan, bestalde, Athleticek eraman zuen Lezamako derbia. Guzti honen inguruan aritzeko, Beñat Zarrabeitiarekin batera, Asier Laraudogoitia entrenatzailea eta Kerman Garralda kazetaria izan ditugu.\nHARROBIA: Dirdirarik gabeko derbia San Mamesen\nAthletic-ek eta Realak hutsean amaitu zuten euren arteko norgehiagoka. Partidak bi taldeen gabeziak azaleratu zituen. Beñat Zarrabeitiaren eskutik, Gontzal Astorki eta Rayco Sanchez-ekin batera, futbol jardunaldiak euskal taldeentzat eman zuena aztertu genuen.


Gazteak lan mundura sartzea errazteko Enplegu Anezka abiatuko da apirilean Debabarrenean — Debako udala\nApirilean jarriko da abian Debabarreneko Enplegu Anezka, gazteak lan mundura sartzea errazteko. Debegesa eskualdeko garapen agentziaren eskutik jarriko da martxan egitasmo berritzaile hau. Langabezia egoeran dauden gazteei zuzenduta dago. Gizonezkoak badira, 18 eta 29 urte bitartekoak. Emakumezkoen kasuan, 18 eta 34 urte bitartean. Ez da prestakuntza profil zehatz bat eskatzen; oinarrizko ikasketak dituzten gazteak izan daitezke, lanbide heziketatik edo batxilergotik datozenak, edo unibertsitate ikasketak dituztenak.


Ermuko eta Mallabiko berbalagunak: 06/01/2007 - 07/01/2007\nZEIN ONDO AFARIAN!!!!!\nIkasturteari nolabaiteko amaiera emateko ( nolabaitekoa, ikasturtea berez ez baita bukatu, hainbat ekintza-eta gelditzen dira oraindik), hilaren 15ean Mendiola jatetxean bapo afaldu genuen -Eliasek ateratako txanpain eta guzti!- . Bertan, gainera, hainbat kamiseta zozketatu ziren. Giroa? Ezin hobea, jakina! Eta joandakoek esandakoaren arabera hurrengoan ere aritzeko gogoa.\nEz ahaztu, oraindik hauxe gelditzen zaigu:\n-Ekainaren 24an Deba -Zumaia ibilaldia. Itsaertzetik egingo da, paisaia zoragarriak.\n-Ekainaren 29an Azken "Txikiteokide". Mundiala izan daiteke, ez galdu aukera.\nEa Ermutik irtenda Mendibilekoarekin baino jende gehiago animatzen den. Oraingo mendi buelta Anbotora. Euskal herriko paisaia politenak ikusi nahi badituzue ez galdu aukera. Ekainaren 9an, goizeko 9etan (edo 10etan, ez dakigu ziur oraindik. Adituek esandakoaren arabera erabakiko dugu) Patxi plazan, buelta ordu bi eta erdietarako izan arren jateko zerbait eraman, mokadutxo bat edo. Goazen denok Mariren inguruak ezagutzera!!\n06/07 edizioaren bukaera ospatzeko ekainaren 15ean, Mendiola jatetxean afaria izango dugu berbalagunkideok. Honek, askotan, jendea elkar ezagutzeko aukera polita ematen du. Era berean, giro ezin hobean euskaraz barra-barra aritzeko parada ederra izango dugu. Etorri nahi? Bada, betikoa, izena eman ohiko telefonoan.\nArgazkiko Berbalagunkideek KORRIKAko bazkarian gozatu zuten bezala disfrutatuko duzue zuek, ziur!\nDebatik Zumaiarako paseo hau kostatik bertatik emango dugu, itsasertzetik. Debaraino kotxez eta handik oinez Zumaiaraino. Gero, itzulia trenez. Paisaia zoragarria omen da. Animatu zaitugula? Etorri orduan, ekainaren 24an goizeko 10etan Patxi plazara. Bazkaldu ibilbidean bertan egingo dugu. Itzulia arratsaldeko 5ak aldera. Informazio gehiago ohiko telefonoan.


Lafarre (Haute-Loire) - Wikipedia, entziklopedia askea.\nMichel PASCAL (2014-2020)\n44° 50′ 32″ N, 3° 59′ 23″ E / 44.8422°N,3.9897°E / 44.8422; 3.9897Koordenatuak: 44° 50′ 32″ N, 3° 59′ 23″ E / 44.8422°N,3.9897°E / 44.8422; 3.9897\nLafarre (Haute-Loire) (Frantzia)\nLafarre (Haute-Loire) (Okzitania)\nCoucouron, Issarlès, Lachapelle-Graillouse, Saint-Arcons-de-Barges, Salettes eta Vielprat\nLafarre (frantsesez eta ofizialki: Lafarre) Okzitaniako udalerri bat da. Administratiboki Frantziako Haute-Loire departamenduan dago, Auvernia-Rhône-Alpeak eskualdean. 2013an 69 biztanle zituen.\n2007an Lafarre udalerrian erroldatutako biztanleak 69 ziren. Familiak 32 ziren, horien artean 8 pertsona bakarrekoak ziren (8 bakarrik bizi ziren gizonak), 16 seme-alabarik gabeko familiak ziren eta 8 seme-alabak dituzten bikoteak ziren.\n2007an 83 etxebizitza zeuden, 33 familiaren etxebizitza nagusia ziren, 45 bigarren erresidentzia ziren eta 5 hutsik zeuden. 81 etxeak ziren eta 2 apartamentuak ziren. 33 etxebizitza nagusietatik 31 bere jabearen bizilekua ziren eta 2 doan lagata zeuden; 1ek bi gela zituen, 4 etxek hiru zituzten, 7 etxek lau zituzten eta 21 etxek bost zituzten. 22 etxek euren parking plaza propioa zuten azpian. 11 etxetan ibilgailu bat zegoen eta 16 etxetan bat baino gehiago zituzten.\nLafarre udalerriko biztanleria-piramidea 2009an .\n2007an lan egiteko adina zuten pertsonak 43 ziren, horien artean 27 aktiboak ziren eta 16 inaktiboak ziren. 27 pertsona aktiboetatik 24 lanean zeuden (18 gizon eta 6 emakume) eta 3 langabezian zeuden (2 gizon eta 1 emakume). 16 pertsona inaktiboetatik 11 erretiraturik zeuden, 1 ikasten zegoen eta 4 "bestelako inaktibo" gisa sailkaturik zeuden.\n2007an zeuden 5 komertzioetatik, 3 eraikuntza enpresak ziren eta 2 ostalaritza eta jatetxe enpresak ziren.\n2000. urtean Lafarre udalerrian 15 nekazaritza-ustiategi zeuden, 368 hektarea erabiltzen.\nSalettes (3,1 km)\nVielprat (3,3 km)\nIssarlès (3,3 km)\nLachapelle-Graillouse (4,1 km)\nCoucouron (4,4 km)\nSaint-Arcons-de-Barges (5,3 km)\nAlleyrac (5,4 km)\nArlempdes (5,9 km)\nMultimedia: Lafarre (Haute-Loire)\nBNF: 152600144 (data)\nOrriaren azken aldaketa: 29 abendua 2019, 09:17.


Mendi lasterketa: 2013-03\nBandolero-2013: Andaluciako Grazalemako zerran euripean\nUltra Sierras del Bandolero-2013\n-Data: martxoko 2. aste-bukaera\n-Tokia: Prado del Rey ( Cadiz )\n-Luzera: 146 km\n-Parte hartzaileak: 277 irten / 114 bukatu ( % 41 )\n-Antolatzailea: Club Triton\n2013ko II. edizioan eguraldi euritsua izan genuen.\n2012ko I. edizioan Jandro-k parte hartu zuen.\nPrado del Rey ( Cadiz ),\nUT Bandolero-ren hasiera/helmuga.\nBandolero UTaren mapa eta perfila\nBandolero UTaren datuak\nBandolero UTko ibilbidea\nParte hartzaileak dortsalak jasotzen\nParte hartzaile batzuk Prado del Rey-ko polkiroldegian sartzen\nUltreroak atsedena hartzen proba hasi aurretik,\nsiesta baten beharra izaten da hurrengo egunetako lo faltari aurre egiteko.\n74 urteko ultrero andaluza\nZeruko lainoetan euria antzematen zen\nParte hartzaileak antolatzaileen oharrak eta gomendioak adi adi entzuten.\nEl Bosque-rako bidean\nBolondres honek guk baino km gehiago egingo zituen,\n2 egunetan zehar balizak kentzen eta berrizten ibili ostean.\nPaco 74 urterekin denoi erakustaldi bat ematen,\n37 ordutan bukatu zuen.\n( Paco-ren semearen argazkia )\nEuriari eta hotzari aurre egiteko konpainia onean joaterik bezala ez dago.\nMontejaque ( Malaga ) chunberoen atzean\nPotzuak non nahi\nAstoak alkornokeen artean\nJesus Libar aldeko "cortijo" batetik irtetzen haizeari aurre egiten.\nBolondresak sua zaintzen.\nmila esker zuen berotsaunagatik!\nBolondres bat anoa zaintzen\nBolondres bat parte hartzaileen zerrendak kontrolatzen\nErrekastoa nonbaitetik igaro behar,\nhanka uretatik libratzeko aukera gutxi, ezta?\nLibar aldeko zelai urtsuak,\narroza ereiteko apropsak.\nLibar mendia ( 1265 m )\nCortés de la Frontera herritik irtetzen, 70. km-an,\nLibar-eko mendi zerraruntz bueltan.\nLokatza bide guztian zehar lagun izan genuen\nMendia urez gainezka\nPaco ekaitzaren erdian\nGrazalemara berriro bueltan\nJesus ubriquetarrak Jesulin gutxi ezagutzen zuen.\nMila esker zure kontu eta istorioengatik "pixa"!\nGrazalema mendi zerra\nGrazalema zerrara hurbiltzen\nGrazalema mendi zerra ( 1500 m ), Cadiz.\nPaco bigarren gauean sartuta, lokatza eta errekaren artean\nHelmugan, berez 34h29´14´´ izan ziren,\nargazkia geroxeago aterata baitago.\nAbel-Atalanta-rekin helmugara iritsi berritan,\ngure arropa bustiak ikuskatzen.\nAbelen kronika ( UT Bandolero-2013 ) ikusgarria da.\nGonzalo, Bandolero UTko 2 edizioak bukaturik, Iganaciorekin\nMantilla bat eta Camaron-en erretartu bat\nArco de la Fronterako balkoia\nArco de la Fronterako eliza nagusia\nKale estuak eta horma zuriak\nEliza kaleetan sarturik\nArco de la Fronterako turistentzat denda\nAndalucia bere handitasunean\nIgnaacio indarrak berreskuratzen.\nMila esker txapeldun!\nBANDOLEROS ULTRA TRAIL 2013\nOraingo honetan bandoleroen lurraldea aukeratu dugu mendiaz disfrutatzeko; zehazki Grazalema aldeko mendi zerra, Cadiz.\nHorrela bada Andaluciako berotasuna eta argitasunarekin bat egiteko irrikitan abiatu ginen Ignacio eta biok, Bilbotik Sevillara hegazkinez, eta alokairuan hartutako kotxe batean Prado del Rey herrira.\n"Bandolero Uktra Trail"eko II. edizioan parte hartzera goaz, 146 km eta 550mD+.\nIgnaciok soldauzka Cadizen egin zuen, eta bertako oroitzapenak gogoratzeko parada izango du.\nBaina gu "lanera" etorri gara eta aste-bukaeran denbora gutxi izango dugu "pescaito frito" edo "camarones" daztatzeko.\nPrado del Rey-ra ostegun gauean iritsi ginen olibondoen usainen artean. Caicu hotelean lo egin eta hurrengo goizean, ostiralean, dortsalak hartzera hurbildu ginen hoteletik 100 metro eskasera.\nHerriko enparantza nagusian kokatzen da logistika puntoa; dortsalak, irteera eta helmuga.\nHorrela arratsaldeko 18:00etan irteeraren aurretik siesta luze bat botatzera joan gara herriko polikiroldegira.\nBazkaltzeko "Gallo d´Oro" pizzeria aukeratu dugu, eta bertan Abel-Atalanta-rekin bat egin det, Ignacio lankide batekin geratu baita arratsalde pasa. Abelekin ultra ezberdinetan topo egin det, azkena iazko (2012) "Los diez mil del Soplao"n ( 125 km / 4800mD+ ). Abel mendizalea izateaz aparte kultura munduan zeharo murgildurik dabil, musika eta literatura jarraitzaile amorratua delarik.Beraz Abelekin hizketan hasi ezkero, iturri amaigabe baten aurrean aurkitzen zara. Zenbat kontu eta zenbat amets!\nPasta jaten ari ginela Baeza aldeko Fran hurbildu zaigu. Franek Leondik Cadizera kotxez egin du bidea, eta 52 urteko ultreroa gure hitz jariora lotu da. Hirurak aldarte onean bazkaldu eta herriko polikiroldegira hurbildu gara lokuluxka botatzera. Bertan Mario peruarra eta Paco malagarra bat egin det. Latinoarekin jadanik 4 ultretan bat egin det ( Peñalara-107km, Soplao-125km, Ehunmilak-168km-2011/2012 ).\nMariok Madriden dihardu biharrean, eta Nerea Martinez-en lagun handia da. Pako berriz pertsonai berezia da. 74 urterekin, bere semearen laguntzarekin, ultra ezberdinetan parte hartu du; Bandoleros-146km-2012/2013, UTMB-167km, Ronda-101km eta beste hainbatetan.\nPakoren adinari erreparatuz gorputzaren erresistetntzia urteetan asko luzatu daitekeela demostratzen da. Marco Olmo italiarra honen adibide aipagarriena da, aurtengo Transgrancanaria-83km-2013an 11. postua lortu zuelarik 66 urterekin!Gogoratu Marcok UTMB-167km 2005 eta 2006an irabazi zituela 58 eta 59 urterekin.\nErresistentziea eta adina urteen poderioz hobetzen doala dirudi, ardoa bezala. Esperientziak zerbaitetarako balio du eta.\nBandolero ultraren atarian gaude, eta parte hartzaile guztiak gure saltsan, egindako ultrak komentatuz eta aurtengo denboralirako proiektoak elkar trukatuz gabiltza.\nSiesta hala nola bota dugu, eta 17:00etan plazara hurbildu gara. Lankide eta etxekoeei betiko legez, postalak idazteko erritualarekin bukatu ostean, beste ultreroekin batera herriko plazako artaldean sartu naiz.\nMateriala errebisatu digute: bekokiko argia-frontala, aldatzeko pilak ( 2 gauetarako ), manta termiko, benda elastikoa ( bihurrituentzat ), txiribitoa, ur bidoia, janaria, praka luzeak edo piratak eta ganorazko gorrodun txamarra ( euriari eta hotzari aurre egiteko ) daramazkit.\nBapatean "bandolero" batzuk mozorroturik agertu dira eta petardoak botatzen hasi dira. Eskopeta, trabuko eta labanez armaturik etorri dira.\nUltra bakoitzak bere beritasuna du, eta Grazalemako honek garai bateko Robin-hood-ei omenaldia egiten die. Guda-errepresioa, bandoleroak-inbaditzaileen lapurrak eta beste historiako hainbat konturekin buruan, gaurko etxeko-lanei arreta jartzen saiatu naiz.\nHasteko eguraldi euritsua izango dugularen aurreikuspena dagoela ohartarazi digute antolakuntzatik. Beraz oraingo honetan ere txamarra jantzita eramango det.\nEguraldiaren baldintza kaskarrek, eta aurreko asteetan botatako euri jazen poedrioz ingurune guztia potzuz josita dago, Ronda ingurua batez ere. Hori dela eta Rondako tartea saihestea erabaki dute antolatzaileek, bertako errekak gainezka baitaude.\nBeraz 146 km izan beharrean azkenean 129 km inguru egingo ditugu, potzu batetik bestera, plisti-plasta mela-mela eta blai-blai txiktan abesten genuen bezala.\n18:20etan hasiera eman zaio Bandoleros frogari petardoen zarata lagun geneuela. Animoak osorik ditugu hasieran, baina gaua eta euria iritsi orduko panorama beste bat izango da.\nIbilbidea ederra da eta igaro beharreko herriak hurrengo hauek dira:\nBandolero UT-2013ko ibilbidearen zati bat ( Ronda-Benaojan-Jimena de Libar ) saihestu egin zenez, ibilbide berriak eremu batean ( Libar mendi zerra-Montejaque-Cortes de la Frontera ) atzera aurrera batean bihurtu zen. Horrela, aipatu bezala, batetik kendu eta besterik gehitu ostean, 129 km ingurukin konformatu behar. Kontu guzti hauek buruan dauzkagula Grazalemako mendi zerran murgildu gara iluntasunean, frontalaren argia eta MP3aren musikarekin.\nHalako batean zas! Ezkerreko orkatila bihurritu det. Ez dut min handirik nabaritzen eta okerdura txiki bat izango dela pentsatu det. Baina handik gutxira pun! Ezkerreko orkatila, tibiaren hezurraren bukaeran, haitz baten kontra jo det goruntz igotzen nindoalarik. Min handia nabaritu det, baina nire pausoen erritmoan ez dute eraginik izan. Hala ere gauaren iluntasunean, sorua erreka bihurtuta nire animoak gorenean daude; disfrutatzen esango nuke. Nahiz eta ezkerreko orkatilak atentzioa eskatzen didan, momentuz ez dit trabarik egiten.\nProba hasi eta 7 ordutara ( gaueko 01:30etan ) Ignacioren telefono deia jaso det; 25. km-an proba bertan behera uztea erabaki duela jakinarazteko, euriaz eta hotzaz naskatuta. Ignacio Andaluciako giroaz disfrutatzera etorri da eta ez ultra bateko momentu zailak pasatzera.\nAntolakuntzakoek Villaluengan ( 32.km ) parte hartzaileen laurdena erretiratu egin direla komentatu dute. Hau anabasa, iaz ( 2012 ) I. edizioan 300 lagunetik 2/3ak bukatzea lortu zuen, eguraldi onarekin, aurten berriz (2013) herenak bukatuko duela jakingo dugu, 277etik 114k.\nMendian eguraldiak okerrera egiten duenean baldintzak zeharo aldatzen dira, eta urte batean egun eguzkitsu batekin 100 km-ko martxa bat 15 bat ordutan egitea normaltasun batean sartzen denean, eguraldi kaskarrarekin beste 10 ordu behar dira. Euriarekin oinak bustitzen dira, hidratazioa eta jana ez da behar bezala zaintzen, hotzak giarreak gogortzen ditu, eta egun gozagarri bat zena tortura batean bihurtu daiteke.\nBeraz oraingo honetan sufritzea suertatzen zen; oinak batez ere majo kolpatuak izango dira. Babak, golpeak eta bihurrituak mingarriak dira. Baina gogorrena lokatzaren eraginez ez erortzeko ahaleginak eragiten duen tentsioak asko erretzen duela da.\nLibar aldeko "cortijo"an, 40.km-an, ano bat zegoen, eta bertan festa ederra izan degu. Ultraren lehen postuetan zebiltzatenekin bat egin dugu, beraiek ibilbidean bualtan baitzetozen. Guretzat 40.km-a zena, beraientzat 60. km-a zen.\nSailkapeneko lehen bostak Libarreko cortijotik Cortés de la Fronterara bidean, 60.km-a eta 66.km-earen tartean, galdu egin dira.\nBerriro cortijora bueltatu dira eta antolatzaileen ordezkariekin eztabaida izaan dute: " non daude markak? " parte hartzaileak, " guk ipinita utzi genituen, agian animaliek edo hartzainen batek kendu dituzte " antolatzaileek. Azkenean, antolatzaile bat beraiekin irten da eta balizak birkokatu ditu.\nPuntaren puntan ibiltzen direnak haserre zeuden, galduta ibili diren denborari cortijoan erabaki baten zain egon diren denbora gehituz 2-3 orduko atzerapena dute. Gu berriz lasai asko gabiltza, sutondoko berotasunean kafetxo bat sobao batzurekin daztatzen. Gutxitan izaten dugu ultretako izarrak gertutik ikusteko aukera, eta beraien tentsioa eta gure patsada olioa eta ura bezalakoa zen, nahastu ezinak.\nCortijotik irtetzean haizearen zurrunbiloak aurpegia jotzen ninduen, baina Montejaque-ra ( 50. km ) egunsentiaren aurretik iristea nahi nuen eta 7:00tarako Malagako herri dotorean sartu ginen.\nMontejaquetik ere "Los 101 de Ronda" pasatzen da. Proba hau legionarioek antolatzen dute, eta jende andana hurbiltzen da 24 orduren epean burutzeko. Ultreroez gain BTTkoek ere parte hartzen dute, eta jadanik proba entzutetsua bihurtu da, XX. edizioa bete dutelarik. Egunen batean egin beharko dugu, eta bide batez legionarioen mistika guztia ezagutu; kornetaren tokearekin goizean esnatu, ahuntzari agurtu ... .\nMalagan gaude eta pena det Ronda-tik pasatzeko aukera eguraldi kaskarrak saihestu izana. Ronda erromatar garaiko herri garrantzitsu bat izan zen. Horren lekuko bere zubi erraldoia ageri da. Rondan aurki genezakeen beste eraikuntza esanguratsua zenzen plaza oktogonala da, eta adituen ustetan Espainiako zaharreneteraikoa.\nToreroak alde batetara utziaz aldapan gora goaz, euriak bere horretan jarraitzen du eta egunsentiko lehen printzak nabari ditugu.\nBikote batekin gurutzatu naiz, eta bietako batek ingleak urratuta zeuzkalako kantzontziloak kentzea nahi zuen, baina laban batekin moztuta. Horretarako bandoleroek sarri erabiltzen zuten tresna eskatu dit.\nBeste egoera batean zapatilak eta prakak erantzi eta momentu batean kendu dezakezu arropa intimo hau, baina geneukan ziklo-genesiarekin potroak izozteko gogoa inori ez zaio burutik pasatzen.\nBeraz bere nahaia ondo ulertu diot, baina labanaren faltan "Mitosil" krema eskeini diot, erredurentzat oso ona baita. Uko egin dio nire eskeintzari eta handik gutxira beste ultrero batengandik lortu du bere tresna preziatua. Bejondeiola!\nLehengo cortijoan bueltan naiz. Goizeko 9:20ak dira, eta kalkuloak ateratzen hasita erritmo motela daramadala konturatu naiz: 60 km egiteko 15 ordu pasatxo! 4km orduko abiadura daramat! Martxa honetan 129 km egiteko 32 ordu beharko ditut! Baina euriak eta lokatzak erritmoa asko moteltzen dute. "Pazientzia eta inguruneaz distfrutatu" esaten diot niere buruari.\nGrazalema aldean ezkerreko orkatilan izandako bihurrituak eta golpeak faktura pasatzen hasi dira. Mina areagotzen hasi zait eta aldapa beheretan haginak estutuz nihoa. Oin azpiko babek ere sufrikario honetan parte hartzea nahi izan dute, eta azken 40 km-etan robokop batean bihurtu naiz.\nHorrela bada orkatila zaintzeko erritmoa jeitsi det. Momentuz ondo nihoa baina gelditzen diren 66 km-ak ondo dosifikatu behar ditut.\nCotijotik Cortés de la Fronterarako bidea urez gainezka dago, arrozal batetik igarotzen ari gara, eta gure hankak une oro blai blai daude. Jeitsieran Gonzalo ultrero euskaldunarekin gurutzatu naiz. Ordu beteko aldea ateratzen dit, eta hori 65 urte dituela. Iaz ere Bandolero proba bukatu zuen, eta majo sufrituta, gerriko minarekin ibilbide osoa oker oker egin baitzuen, baina bukatu!\nGonzalok Ehunmilak eta Euskalerriko martxa gehienak eginak ditu, lau-pabost aldiz gainera. Bere laguna den Jazinto alboan duela mendi martxalari ezaguna da, beti elkarrekin eta beti martxetan murgildurik. Irteeretan, gazteen artean daudenean, badakit gazte asko baino lehenago iritsiko direla, martxa berdina daramatelako une oro eta geldi une motzak egiten dituztelako.\nBeraiengandik asko ikasi beharra dugu.\nCortés-era iristean ( 70. km-a ), eguerdi aldean ( 18 orduren bueltan ), kafesne pare bat sobao batzurekin jan eta bueltan goruntz abiatu naiz.\nJesus ubriquekoarekin topo egin det. Ez du Jesulin ezagutzen, bere lehenengo erantzuna, bistaz besterik ez. Askotan galtu oi diote prentsa arrosako pertsonai famatuagatik. Berak familiaren diru nahiak pertsonaia irentsi duela esan dit, "el padre se lo ha roabao to!"\nJesus hizlaria da, eta hurrengo 25 km-ak elkarrekin egingo ditugu aldarte onean. Jesusen kontakizunek nire via-crucis-a arindu dute, baina batez ere eman didan hibuprofenoak!\nVillaluenga del Rosario-ra iristen geundelarik paprez pare Grazalema mendi zerra ageri da. Ubriqueko lagunak, Jesuek, bere arbasoen istorioekin XIX. mendearen hasierara garraiatu nau.\n"El Tempranillo" izeneko bandoleroa oso famatua egin zen frantsezen aurkako ekintzetan. XIX. mendearen hasieran ( 1802-1820 ), Napoleon garaian, frantsezek Espainiako lurralde asko beraien esku zuten.\nHerritarrek baina ez zituzten gogoko, frantsezek herrixka ugari erre baitzituzten Andalucian batez ere.\nHonen aurrean "El Tempranillo" eta enparauek justizia beraiek aplikatzea pentsatu zuten. Horrela herri xehearen gertutasuna lortu zuten, eta frantsezak azkenik 20 urte ostean beraien herrialdera bueltatu ziren, bertakoak pakean utzita.\nJesus abeltzaina da, zaldi eta behi batzuk gobernatzen dituelarik bere lur sailetan. Baina abeltzainen bizi modua gogorra dela egiaztatu dit; datu bat besterik ez, behor batek 80 euro besterik ez du balio, animalien zaintza eta janan diru gehiago xahutzen delarik.\nHemengo nekazaritzak ere gutxi ematen du, arroza landatzeko eremuak ez baitira ugariak eta eguraldiaren menpe bizi baitira. Baina injustiziaren handiena lurrak ematen duen produktuen salneurriak merkatuek inposatzen dutela da, eta beti ejekutibo batzuen onerako, inoiz ez delarik kontutan hartzen nekazarien lana.\nGure baserritarrek ere egoera berdina bizi dute, beraz Jesusen kexak ez zaizkit arrotzak egin.\nVillaluengara larunbat arratsaldeko 16:00etan iritsi gara. Grazalemako mendi zerraren bigarren pasaera falta zaigu, eta zailena egina dugu. Horretarako gaua iritsi aurretik berau igarotzea garrantzitsutazt jotzen dugunez Villaluengan salda pare bat eta kafetxo bat besterik ez dugu hartu.\nGrazaleman euriak gogor bota du, azkenengo 24 ordutan bezalaxe, baina oraingo honetan 1450 metrotara goaz eta haize hotzak kaka egiteko astirik ere ez digu ematen. Baina beharra nuen eta pinu handi baten babesean, euria barra barra bazegoen ere prakak jeitsi eta Grazaleman opari bat utzi det, ia datorren urtean ongarri honek bere fruituak ematen dituen. Jesusek esan dit konifera hori Pinsapo duela izena. Bertako zuhaitz bat da, hau da endemikoa, Grazalemako zerran jaio eta bizi dena bakarrik. Jende asko etortzen da, batez ere botanikoak, zuhaitz honen berezitasunak ezagutzera.\nIluntzen hasia da. Jesusek esku larruak ateratzeko gelditu da eta bere zain gelditu naiz. Baina aurrera jarraitzeko eskatu dit, hoztu ez nedin. Arrapatuko ninduela erantsi dit.\nHorrela bakarrik, Grazalema zerraren bihotzean, bandoleroen lurraldetann, ultra honetako bizipen ederrenak bizi izan ditut. Zelako lurralde ederra familiarekin txango bat egiteko. Zein berezia bere landaretza. Zein harrigarria bere publiometria; Andaluzian uretan blai!\nLepo batera iritsi naiz eta haizea guztiz harrotu da. Badakit asko ez duela iraungo, jeisten hasi orduko baretuko dela. Beraz martxa arindu eta Grazalema herriko lehen argiak iluntasunean nabaritzen hasi naiz.\nKonturatu orduko Jesusen presentzia atzean galdu det. Ohiu egin diot baina ez det erantzunik jaso. Aurrera egin det, hurrengo anoan bat egingo dugulakoan.\nHorrela izan da. Grazalema herrian 20:00etako kanpai hotsetikn sartu naiz. 30 bat ordu daramatzat 100 km-tan. 26 km barru nire hankek atsedena hartuko dute. Baina oraindik gau beltza eta lokatz labaina nire lagun izango ditut. Jesus laguna berriz nigandik asko urrundu da, eta anoko sartu irteeran topo egin badugu ere aurrera jarraitzeko esan dit, berak oraindik zopa bero bat atseden luze bat hartzea nahi zuen eta.\nJesus berriro ikusiko ez dudalako sentsazioa det. Xelebrea ubriquekoa, bere "pixa" eta bere abeltzain ardurekin ultretan gozatzen dakiena. Gerora jakingo det nigandik pare bat ordutara iritsiko zela.\nPuerto del Boyar igaro ostean Benaoman herrixkaraino 9 km-ak luze egin zaizkit. "Ez da posible" esaten diot buruari. Beheruntz nihoa eta herrixka galdu hori ez da agertzen. Bigarren gauen sarturik gaude eta logurea ere nekeari gehitu zaio. Eskuekin makilak gogor estutzen ditut, batez ere lokatz artean ez jauzteko. Baina pare biz-pahiru alditan ipurdiak lur bustiarekin bat egin du.\nAldamenetik errepidea doa, baina antolakuntzakoek berau saihestu nahian lurrezko pistatik bidali gaituzte. Lokatzaz kokoteraino nagoenez errepidera irten naiz eta km baztean bertatik joan naiz lasai asko, aldamenetik baliza errellektanteak antzematen nituealarik.\nBenaoman, 110. km-a. Iritsi naiz. Ignaciok aldiz orain dela ordu erdi alde egin du. Anokek esan didate nire zain egon dela Grazalematik igaro naizela informatu denean. Baina 12 km egiteko 4 ordu beharko nituela ez zuenez espero Prado del Rey-ra kotxez bueltatu da, bertakoei ni iristean telefonoz deitzeko aipatuz. Nire mobila bateriarik gabe gelditu da eta ezin nuen berarekin komunikatu. Beraz Benaoman-eko anokoek berarekin kontaktuan jarri naute. Ainimoak luzatu dizkit eta laister helmuga gertu nuela aipatu dit. Ibilbidea goitik behera lokaztuta dagoela esan diot, nire erritmo motelaren arrazoia agertuz.\nIgnacio ez nuen arduratu nahi eta ez diot aipatu orkatilaren gora behera. Horrela azken 16 km-ak patxadaz egin det, hankak gehiegi estutu gabe.\nEl Bosquerako bidea erreka baten ondotik egin dugu. Ura gainezka zetorren eta une batzuetan harriskutsua ere. Errekako urek bidea bustitzen zuten eta ur jauziek iluntasunean zarata handia egiten zuten.\nBukaera ederra bezain gogorra izan da. Azken aldapa amaigabea zirudien. km batean 400 metroko desnibela igo dugu eta ultra honi amaiera emateko txapel dotorea izan da.\nPrado del Rey herrira sartzean biztanleak lo zeuden, faroletako argiek bakarrik eman didate ongi-etorria. Antolakuntzako bolondresek zorionak eman didate eta argazki bat etara didate helmugako erlojuarekin.\nBeraiek ere nekatuta daude. Miguel Angel antolatzaile nagusia ordenagailu mahaian burua makurtuta zeukan, lotan. Hauentzat ere bi egun luze izan dira pentsatu det.\nDiploma, finisher txaketa eta domina jaso ditut. Opari hauekin eta jendearen txantxen artean hotelera abiatu naiz. Eskerrak 100 metrora besterik ez zegoela, bestela plazan bertan lo zerraldo geldituko nintzen.\nAntolkauntzakoek kiroldegira lotara joateko aukera ematen zuten hotelen batean oherik gordeta ez zuenarentzat. Detaile aipagarria iruditu zait, kanpotik datorren batentzat eremu egoki bat izatea oso baliogarria da; motxilak usteko eta lo egiteko.\nHotelean sartu naizenean Ignaciok zorionak eman dizkit. Dutxan erropa lokaztu guztiak kendu eta gorputza ur epeletan botata utzi det. Babak handiak dira, eta ezkerreko orkatila zertxo bait handituta det.\nHau dela eta Ignaciorekin anbulategira hurbildu naiz, eta bertakoek bada ez-para tibia nola dudan jakiteko aldameneko herrian plaka batzuk ateratzeko proposatu didate. Villamartin-en tibia ondo dudala aipatu didate. Orduan lasaitu naiz guztiz.\nHotelera bueltatu eta hurrengo 6 ordutan lotan gelditu naiz. Ignaciok Arco de la Frontera bisitatzeko gonbidapena luzatu dit, eta arratsalde pasa hegazkina gauen baikenuen Andaluziako herri tipiko bat bisitatzeko aparada izan dugu.\nArco de la Fronterako kale estuak eta zuriak paseatu ditugu, flemenkoaren gorenera iritsi zen Camaronen irudia eta mantillak tabernetan ikusi, baina batez ere jatordu eder bat egin; entsalada fresko bat, "Camaron" opilak eta almohondigak jan ditugu. Indarrak berreskuratzen hasiak gara, hurrengo ultretan pentsatzen dihardugun bitartean. Ez dugu erremediorik!\nSevillarako bidean, aireportura iritsi aurretik, azken kuriositatea; " el papa Clemente" eta "la orden de la buena Faz" bisitatu dugu, kanpotik izan bada ere. Ignacio eta bere emaztea, Elsa, orain dela dozena bat urte gune erlijioso extremista honen goterlekua barrutik bisitatzeko aukera izan zuen.\nOrduan Elsak burua zapi batekin estalia eraman behar izan zuen, gonak belaunetik behera, eta alkandorako botoi guztiak goraino lotuta. Apaizak meza altarera begira eta sinisduneei bizakarra emanez ospatu zuen. Gizonak alde batean eta emakumeak bestean kokaturik, eta latinez, nola ez.\nClemente-tarrenzat gaur egungo eliza katolikoa Jesuen benetako bidetik aldendu zen, beraiek zintzoenak direlarik, eta ez dira gutxi. Munduan zehar Suitza, FRantzia, Malasia, Kanada eta Estatu Batuetan jarraitzaileak dituzte, bai eta diru sarrerak ere.\nBandoleroek irrifarre bat lapurtu digute Andaluciataz agurtu garenean.\nLurralde hau magikoa da, kontratstez betea;\nhistoria aberatsa, arabeen konkistatik Napoleonen inbasiora;\nkultura herrikoia, flamenkoa eta zezenak;\nerlijioa, Aste Santua, pasoak eta "la virgen de la Macarena";\ningurumen ikusgarria, landa zabalak, pinsapoak, arrozalak, olibondoak eta eguraldi beroa, nahiz eta batzuetan topikoa ez bete, gurera lokatz piska bat ekarri baitugu.\nbaina batez ere jendea, andaluz peto petoak; ikusi arte Jesus! Ondo izan "pixa"!\nUltra trail Sierras del Bandolero-2013 ibilbidean (*) eginiko denbora:\n-Prado del Rey = 00 km -> 18:10 / 00h00´\n-El Bosque = 10 km -> 19:00 / 01h00´\n-Grazalema = 25 km -> 01:00 / 6h50´\n-Villaluenga del Rosario = 32 km -> 03:00 / 8h50´\n-Libar zerrako "cortijo"a ( lehen pasaera ) = 40 -> 05:01 / 10h51´\n-Montejaque = 50 km -> 07:00 / 12h50´\n-Libar serrako "cortijo"a (2. pasaeran )= 60 km -> 9:22´ / 15h12´\n-Cortes de la Frontera = 66 km -> 11:50´ / 17h40´\n-Libar mendi zerra = 71 km -> 13:10 / 19h00´\n-Villaluenga del Rosario = 78 km -> 16:00 / 21h50´\n-Grazalema mendi serra = 80 km -> 19:00 / 24h50´\n-Grazalema ( herria ) = 98 km -> 20:00 / 25h50´\n-Benamoan = 110 km -> 24:00 / 29h50´\n-El Bosque = 116 km -> 01:45 / 31h35´\n-Prado del Rey = 129 km -> 04:39 / 34h29´\n(*): Eguraldi euritsuak sortutako ur potzuek eta luiziek ibilbidea 20 km-tan murriztea eragin zuten. Horrela Ronda ( 60. km ), Benaojan ( 62 km ) eta Jimena de Libar ( 75 km ) herrietatik igarotzea saihestu zen. Horren ordez, Libar zerrako cortijora atzera aurrera bat burutu zen, guztira 129 bat km osatuz.\nEgilea: Mendi lasterketa ordua: 04:12 4 iruzkin:\nBandolero-2013: Andaluciako Grazalemako zerran eur...\nZuzenien-2013: Aitziber Ibarbia eta Iñigo Lariz tx...